पाएं अपने शहर की ताज़ा ख़बरें और फ्री ई-पेपरडाउनलोड करें
अभी कोरोना को लेकर मुश्किलें कम नही हुई हैं, लेकिन दूसरी मुसीबत से निपटने की तैयारी शुरू हो गई है। CM नीतीश कुमार कल कोरोना में रोजगार प्रबंधन को लेकर बैठक किए तो आज बिहार में हर साल आने वाली बाढ़ के प्रबंधन को लेकर मीटिंग की। शुक्रवार को CM आवास में संभावित बाढ़ और सुखाड़ की पूर्व तैयारियों की वीडियो कॉन्फ्रेंसिंग के माध्यम से समीक्षा बैठक की गई। इसमें आपदा प्रबंधन विभाग के प्रधान सचिव प्रत्यय अमृत ने बताया कि संभावित बाढ़ और सुखाड़ की पूर्व तैयारी को लेकर मानक संचालन प्रक्रिया यानी SOP अनुसार बाढ़ आपदा प्रबंधन किया जाएगा। उन्होंने NDRF और SDRF प्रतिनियुक्ति, नाव, पॉलिथिन शीट, राहत सामग्री की उपलब्धता, बाढ़ स्थलों की भी जानकारी दी।
सभी जिलों के DM ने दिए सुझाव
जल संसाधन विभाग के सचिव संजीव हंस ने बाढ़ से सुरक्षा को लेकर कटाव निरोधक काम, बाढ़ सुरक्षात्मक काम की नदीवार और जिलावार स्थिति की जानकारी दी। सभी जिलों के जिलाधिकारी वीडियो कॉन्फ्रेंसिंग के माध्यम से जुड़े हुए थे, जिसमें पटना, सहरसा, समस्तीपुर, खगड़िया, दरभंगा और मुजफ्फरपुर के जिलाधिकारियों ने भी अपने महत्वपूर्ण सुझाव दिए।
CM ने कहा अभी हमारी प्राथमिकता कोरोना से निपटना
बैठक के दौरान CM नीतीश कुमार ने कहा कि अभी कोरोना संक्रमण का दौर चल रहा है। इससे लोगों का बचाव हमारी प्राथमिकता है। पूरा प्रशासन इसके लिए तत्परता से काम कर रहा है। इस विषम परिस्थिति में सबको मिलजुल कर काम करना है। उन्होंने कहा कि अपने राज्य में कभी बाढ़, कभी सुखाड़ की स्थिति बनी रहती है। हर वर्ष की तरह इस बार भी बाढ़ एवं सुखाड़ की संभावना को देखते हुए पूरी तैयारी रखें।
CM ने अधिकारियों दिए ये निर्देश
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn